da en da nl ca da da de es da da da da da da da da da da pt da da da en en cs da da da da da da de da da da da da da da da da da da da da nl da en da da es nl da
Energiforbrugerne får en nødvendig hjælp til at komme gennem vinteren | Green Power Denmark
23.9.2022 09:41:58 CEST | Green Power Denmark
Et bredt politisk flertal har besluttet at give en helt nødvendig håndsrækning til forbrugerne, som står foran en vinter med rekordhøje priser på el og varme. En lavere elafgift vil tage toppen af regningen, og muligheden for at udskyde betalingen af energiregningen er en god hjælp til mange familier og virksomheder, mener Green Power Denmark. For elhandlerne er det vigtigt med en model, det er muligt at indføre på kort tid - og som kan håndteres.
Partierne bag aftalen har besluttet at sænke elafgiften til EU’s minimumssats i seks måneder. For en gennemsnitlig familie svarer det til en besparelse på 1.800 til 2.000 kroner. Det vil samtidig give elselskaberne øget likviditet, når de ikke skal agere mellemmand mellem virksomhederne og staten i forhold til elafgiften.
- Det er en mærkbar besparelse for den enkelte familie, og samtidig er det med til at understøtte den grønne omstilling. Grøn strøm er fremtiden, og nu bliver det mere attraktivt at bruge el i stedet for andre energikilder, siger Kristian Jensen, adm. direktør i Green Power Denmark.
Elforbrugerne kan vælge at udskyde betalingen af den del af elregningen, som er over 0,8 kroner pr. kWh i ren elpris. Under de politiske forhandlinger er der fundet en model, som er mulig at administrere for elselskaberne – uden at de skal lave deres it-systemer grundlæggende om.
- Elhandlerne vil rigtig gerne hjælpe, hvor de kan. Allerede i dag bliver der gjort meget for at give henstand til de kunder, som har svært ved at betale de høje regninger, og der er ekstra bemanding i kundecentrene. Muligheden for at udskyde betalingen er en god hjælp til mange familier og virksomheder, siger Kristian Jensen.
- Det danske samfund viser igen sin styrke ved, at vi er i stand til at finde løsninger på tværs af de politiske partier - og på tværs af offentlige myndigheder og private virksomheder. Og det ovenikøbet i et valgår.
Det bliver en kæmpe opgave for elhandlerne at administrere alle de regninger, som skal betales senere og især at tilpasse IT-systemerne.
- Der er stadig detaljer, som skal på plads. Derfor vil vi også fortsætte den konstruktive tilgang i det videre arbejde med at implementere ordningen, siger Kristian Jensen.
Green Power Denmark opfordrer elkunderne til at holde igen med at kontakte deres energiselskab om indefrysningsordningen. Selskaberne ventes at kommunikere ud til deres kunder så hurtigt som muligt i samarbejde med myndighederne.
Tlf:35 30 04 02Tlf:23 32 68 29ckn@greenpowerdenmark.dk
Information om Green Power Denmark
Green Power Denmark er Danmarks grønne erhvervsorganisation og vil fungere som talerør for den danske energisektor. Sammen med vores mere end 1500 medlemmer arbejder vi for, at Danmark hurtigst muligt elektrificeres med grøn strøm. Green Power Denmark repræsenterer både energiindustrien, store og små ejere og opstillere af energiteknologi samt de selskaber, der driver det danske elnet og handler med energi.
Green Power Denmark blev grundlagt 23. marts 2022 ved en fusion af Dansk Energi, Wind Denmark og Dansk Solkraft.
Følg pressemeddelelser fra Green Power Denmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra Green Power Denmark
Vi fjerner forhindringer, så vi kan få elnet til tiden28.9.2022 06:00:00 CEST | Pressemeddelelse
Hvis vi skal nå de politiske mål om at firedoble produktionen af grøn strøm på otte år, skal vi trække elkabler, rejse master og bygge transformatorstationer i et væsentligt højere tempo end hidtil. Energinet og Green Power Denmark kommer nu med en række initiativer, som skal være med til at rydde forhindringer af vejen, så elnettet hurtigere bliver klar til at modtage de store mængder vedvarende energi.
Energiforskning på grøn mission27.9.2022 13:12:07 CEST | Pressemeddelelse
Innovationsfonden, EUDP og ELFORSK understøtter udviklingen af et klimaneutralt og geopolitisk robust energisystem, der sætter energieffektive løsninger i højsædet. I 2021 er der udmøntet støtte for knap 1,3 mia. kroner.
Aftale med USA vil sætte fart i produktionen af grøn brint21.9.2022 16:24:39 CEST | Pressemeddelelse
En partnerskabsaftale om grøn brint, som i dag er indgået mellem USA og Danmark, vil placere begge lande i førerfeltet, når det handler om at producere fremtidens grønne brændstoffer til lastbiler, skibe og fly, mener Green Power Denmark.
Nu kan vi tage hul på den svære omstilling af luftfarten20.9.2022 14:34:12 CEST | Pressemeddelelse
Regeringen kickstarter med sit udspil om grøn luftfart et dansk marked for grønne brændstoffer. Det er et første og afgørende skridt i omstillingen af luftfarten, mener Green Power Denmark. Men producenterne af grønt brændstof og luftfartsbranchen er klar til at gå endnu længere, end regeringen foreslår.
En velkommen håndsrækning til energiforbrugerne14.9.2022 13:05:28 CEST | Pressemeddelelse
De ekstremt høje energipriser, som vi har udsigt til hen over vinteren, er en trussel mod mange familiers og små erhvervsdrivendes økonomi. Regeringen vil give forbrugerne mulighed for at indefryse en del af de kommende el- og gasregninger. Det bliver en stor administrativ udfordring for elhandelsselskaberne, men det er en velkommen håndsrækning til forbrugerne i en svær tid, mener Green Power Denmark.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022